b"\n_START_ARTICLE_\nP'anmunj\xc5\x8fm\n_START_PARAGRAPH_\nP'anmunj\xc5\x8fm (kor. \xed\x8c\x90\xeb\xac\xb8\xec\xa0\x90) on Etel\xc3\xa4- ja Pohjois-Korean demilitarisoidulla vy\xc3\xb6hykkeell\xc3\xa4 sijaitseva kyl\xc3\xa4 Gyeonggin maakunnassa, jossa Korean sodan aselepo solmittiin. Rakennus, jossa aselepo allekirjoitettiin, on edelleen olemassa. P'anmunj\xc5\x8fmissa sijaitsee raja-alue (JSA), jota hallinnoivat Yhdistyneet kansakunnat ja Pohjois-Korea. Turvallisuusvy\xc3\xb6hykkeell\xc3\xa4 sijaitsevissa sinisiss\xc3\xa4 rakennuksissa turistit voivat k\xc3\xa4yd\xc3\xa4 Pohjois-Korean puolella. P'anmunj\xc5\x8fmiin j\xc3\xa4rjestet\xc3\xa4\xc3\xa4n kiertomatkoja. Vuonna 1972 kyl\xc3\xa4ss\xc3\xa4 pidetyss\xc3\xa4 yhteiskommunikeassa sovittiin niin sanotun kuuman linjan perustamisesta Koreoiden v\xc3\xa4lille. Linja on yksi merkitt\xc3\xa4vimmist\xc3\xa4 Koreoiden v\xc3\xa4lisist\xc3\xa4 virallisista viestint\xc3\xa4v\xc3\xa4ylist\xc3\xa4. Nyttemmin ja yleisesti ottaen kuuma linja tarkoittaa moninaista, esimerkiksi turvallisuuspolitiikkaa koskevaa, luottamuksellista yhteydenpitoa ja tietojen vaihtoa eri valtioiden v\xc3\xa4llill\xc3\xa4, ei vain yksitt\xc3\xa4ist\xc3\xa4 puhelinlinjaa."